****

ประกาศโรงเรียนบูรพาวิทยานุสรณ์

เรื่อง การให้ใช้หลักสูตรโรงเรียนบูรพาวิทยานุสรณ์พุทธศักราช ๒๕๕๓ (ฉบับปรับปรุง ๒๕๕๕)

ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑

……………………………….

โรงเรียนบูรพาวิทยานุสรณ์ใช้หลักสูตรตามที่กระทรวงศึกษาธิการ มีคำสั่งที่ สพฐ. ๒๙๓ / ๒๕๕๑ ลงวันที่ ๑๑ กรกฎาคม พ.ศ. ๒๕๕๑ เรื่อง ให้ใช้หลักสูตรแกนกลางการศึกษาขั้นพื้นฐาน พุทธศักราช ๒๕๕๑ โดยให้โรงเรียนทั่วไปใช้หลักสูตรแกนกลางการศึกษาขั้นพื้นฐาน พุทธศักราช ๒๕๕๑ ระดับประถมศึกษาพร้อมกันตั้งแต่ชั้นประถมศึกษาปีที่ ๑ ถึงประถมศึกษาปีที่ ๖ และระดับมัธยมศึกษาปีที่ ๑ และปีที่ ๔ ในปีการศึกษา ๒๕๕๓ นั้น โรงเรียนบูรพาวิทยานุสรณ์ได้จัดทำหลักสูตรโรงเรียนบูรพาวิทยานุสรณ์พุทธศักราช ๒๕๕๓ ตามกรอบหลักสูตรแกนกลางการศึกษาขั้นพื้นฐาน พุทธศักราช ๒๕๕๑ เรียบร้อยและได้ใช้หลักสูตรนั้นมาพอสมควร จึงดำเนินการจัดทำพัฒนาหลักสูตรสถานศึกษาโรงเรียนบูรพาวิทยานุสรณ์พุทธศักราช ๒๕๕๓ (ฉบับปรับปรุง ๒๕๕๕) เพื่อให้สอดคล้องกับมาตรฐานการศึกษาตามประกาศของกระทรวงศึกษาธิการและนโยบายของมหาเถรสมาคมเรียบร้อย

ดังนั้นโรงเรียนบูรพาวิทยานุสรณ์ได้นำหลักสูตรสถานศึกษาโรงเรียนบูรพาวิทยานุสรณ์พุทธศักราช ๒๕๕๓ (ฉบับปรับปรุง ๒๕๕๕) เข้าที่ประชุมคณะกรรมการสถานศึกษาขั้นพื้นฐานเมื่อวันที่ ๑ พฤษภาคม พ.ศ. ๒๕๕๕ ที่ประชุมมีมติเห็นชอบให้โรงเรียนใช้หลักสูตรสถานศึกษาโรงเรียนบูรพาวิทยานุสรณ์พุทธศักราช ๒๕๕๓ (ฉบับปรับปรุง ๒๕๕๕) ในปีการศึกษา ๒๕๕๕ จึงประกาศใช้หลักสูตรโรงเรียนตั้งแต่บัดนี้เป็นต้นไป

ประกาศ ณ วันที่ ๑๒ พฤษภาคม พ.ศ. ๒๕๕๕

(ลงชื่อ) (ลงชื่อ)

(พันเอกสำราญ ก้านพลูกลาง) (พระครูวรปัญญาคม)

ประธานคณะกรรมการสถานศึกษาขั้นพื้นฐาน ผู้อำนวยการโรงเรียนบูรพาวิทยานุสรณ์